**APSTIPRINU:**

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_\_ D.Rodionovs

2020.gada \_\_.maijā

**Dokumentācija iepirkumam „Automātiskās atsūknēšanas sistēmas uzstādīšana notekūdeņu atsūknēšanai”, identifikācijas numurs ASDS/2020/39**

1. Mērķis: Automātiskās atsūknēšanas sistēmas projekta izstrāde un pašas sistēmas uzstādīšana notekūdeņu atsūknēšanai no AS “Daugavpils satiksme” rezervuāra uz pilsētas kanalizācijas sistēmu.

2. Tehniskais uzdevums:

* izsmeļama rezervuāra piepildīšanas gadījumā līdz augšējam līmenim, jābūt veiktai esošo pamata vai rezerves sūkņu automātiskai ieslēgšanai kanalizācijas atsūknēšanai; notekūdeņu pazemināšanas gadījumā līdz izsmeļama rezervuāra zemākajam līmenim jānotiek esošo vai rezerves sūkņu automātiskai atslēgšanai;
* notekūdeņu atgriezeniskās noteces novēršanai sistēmai jābūt aprīkotai ar slēgventiļiem;
* rezervuāra pārpildīšanas gadījumā ieslēdzās gaismas un skaņas signalizācija;
* jābūt paredzētai skaņas signalizācijas atslēgšanas iespējai;
* jābūt paredzētai sūkņu manuālajai ieslēgšanas / izslēgšanas iespējai;
* rezervuāra piepildīšanas gadījumā vienlaicīgi ieslēdzas 2 sūkņi, bet ½ rezervuāra piepildīšanas gadījumā ieslēdzas 1 sūknis;
* jābūt paredzētai tā sūkņa manuālajai izvēlei, kurš veiks visa apjoma atsūkšanu;

1. Automātiskās atsūknēšanas sistēmas iekārtām un izpildītā darba garantija - ne mazāk par 2 gadiem.
2. Finanšu piedāvājumu vērtējuma kritērijs – zemākā piedāvājuma cena.
3. Prasības Finanšu piedāvājuma noformēšanai:
   1. Finanšu piedāvājumam jābūt noformētam pēc AS „Daugavpils satiksme” parauga.
   2. Pretendentam jāaizpilda visas tukšās Finanšu piedāvājuma parauga ailes.
   3. Neparakstītie Finanšu piedāvājumi tiks izslēgti no tālākas vērtēšanas.

6. Finanšu piedāvājumu iesniegšana:

6.1. Pa pastu: AS „Daugavpils satiksme” 18.Novembra iela 183, Daugavpils, LV-5417;

6.2. Personīgi: „Daugavpils satiksme” Daugavpilī, 18.Novembra ielā 183, 1. kab.;

6.3. Pa faksu: 654 34203;

6.4.Pa e-pastu (noskenētā veidā vai parakstītu ar drošo elektronisku parakstu): [info@dsatiksme.lv](mailto:info@dsatiksme.lv).

7. Gadījumā, ja pārbaudot Pretendenta Finanšu piedāvājumu, ir konstatēts, ka Finanšu piedāvājums ir neatbilstoši noformēts, AS „Daugavpils satiksme” ir tiesīga izslēgt Pretendenta Finanšu piedāvājumu no tālākas vērtēšanas. Aritmētisko kļūdu konstatēšanas gadījumā, AS „Daugavpils satiksme” tos izlabo, rakstiski informējot par to Pretendentu, nosūtot vēstuli pa e-pastu. AS „Daugavpils satiksme” nepārbauda Finanšu piedāvājumus, kuri ir izslēgti no tālākas vērtēšanas.

8. Parakstot Finanšu piedāvājumu, Pretendents apliecina, ka piedāvājums pilnīgi atbilst tehniskās specifikācijas prasībām un uzņēmumam nav nodokļu parādu. Gadījumā, ja AS „Daugavpils satiksme” konstatē, ka Pretendentam ir nodokļu parādi, AS „Daugavpils satiksme” ir tiesīga izslēgt Pretendenta Finanšu piedāvājumu no tālākas vērtēšanas.

9. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (jāpievieno pilnvaras kopija).

10. Apmaksas noteikumi – 15 kalendāras dienas pēc pieņemšanas – nodošanas akta parakstīšanas brīža.

11. Līguma izpildes termiņš – 2 mēneši no līguma parakstīšanas brīža.

12. Finanšu piedāvājums jāiesniedz: līdz **15.06.2020. plkst. 10.00.** Ja Finanšu piedāvājums iesniegts pēc norādītā piedāvājumu iesniegšanas termiņa beigām, to nereģistrē un atdod vai nosuta atpakaļ Pretendentam.

11. Kontaktpersona – AS “Daugavpils satiksme” galvenais enerģētiķis V. Šops , tālr.22332112

***Finanšu piedāvājums***

iepirkumam **„** Automātiskās atsūknēšanas sistēmas uzstādīšana notekūdeņu atsūknēšanai”, identifikācijas Nr.ASDS/2020/39

|  |  |
| --- | --- |
| Uzņēmuma rekvizīti | |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums |  |
| Konta numurs |  |
| Tālruņa numurs |  |
| E-pasta adrese |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  p/k | Pakalpojuma veids | | Mērv. | | Daudz. | | Cena  EUR, Bez PVN |
| 1. | Automātiskās atsūknēšanas sistēmas projekta izstrāde un pašas sistēmas uzstādīšana notekūdeņu atsūknēšanai | | gab. | | 1 | |  |
|  |  | |  |  | |  | |
| **Kopēja cena ( EUR bez PVN)** | | | | | | | |
| Izpildes noteikumi | | 2 mēneši pēc līguma noslēgšanas brīža | | | | | |
| Apmaksas noteikumi | | 15 kalendāra dienas pēc akta par izpildītiem darbiem pieņemšanas un parakstīšanas brīža. | | | | | |
|  | | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(datums) (vieta)

Ar savu parakstu apliecinām, ka piedāvātais pakalpojums pilnīgi atbilst tehniskās specifikācijas prasībām, pretendents iepazinās ar līguma projekta tekstu un piekrīt tā nosacījumiem, uzņēmumam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (Pielikumā Pilnvara) šajā iepirkuma procedūrā.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, v. uzvārds, kontakttālrunis)

z.v.

## LīGUMA PROJEKTS

**Daugavpilī 2020.gada \_\_\_.jūnijā**

**AS “Daugavpils satiksme”**, reģistrācijas Nr.41503002269, juridiskā adrese 18.novembra iela 183, Daugavpilī (turpmāk – **PASŪTĪTĀJS)**, tās valdes locekļa S.Blagoveščenska personā, kas rīkojas uz Statūtu pamata,

**SIA „\_\_\_\_\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_ (turpmāk – **UZŅĒMĒJS),** tās \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_\_\_\_\_\_\_\_\_\_ pamata, bez viltus, spaidiem un maldības, pamatojoties uz iepirkuma “Automātiskās atsūknēšanas sistēmas uzstādīšana notekūdeņu atsūknēšanai”, identifikācijas numurs ASDS/2020/39 (turpmāk –iepirkums), rezultātiem, noslēdza šāda satura līgumu:

### Līguma priekšmets

Uzņēmējs, pamatojoties uz iepirkuma dokumentācijas tehniskajām prasībām un iesniegto finanšu piedāvājumu, veic automātiskās atsūknēšanas sistēmas projekta izstrādi un pašas sistēmas uzstādīšanu notekūdeņu atsūknēšanai (turpmāk līguma tekstā ‑ Darbi), bet Pasūtītājs apņemas izpildītos darbus pieņemt un par tiem samaksāt šajā līgumā paredzētajā kārtībā.

### Darbu apmaksa un norēķinu kārtība

2.1. Par izpildītajiem darbiem Pasūtītājs maksā Uzņēmējam ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_*** bez 21% PVN. 21% PVN sastāda ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*** Kopējā līgumcena ar 21% PVN sastāda ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***

2.2. Pasūtītājs apmaksu par izpildītajiem darbiem veic 15 (piecpadsmit) dienu laikā pēc darbu nodošanas - pieņemšanas akta parakstīšanas.

2.3. Visus no šī līguma izrietošos maksājumus Pasūtītājs veic ar pārskai­tījumu uz Uzņēmēja norādīto norēķinu kontu.

### Darbu izpildes termiņš

* 1. Uzņēmējs darbu uzsāk divu kalendāro dienu laikā no līguma parakstīšanas dienas.
  2. Darbu izpildes termiņš – divu mēnešu laikā no līguma parakstīšanas dienas.

### Uzņēmēja pienākumi un tiesības

4.1. Uzņēmēja pienākums ir:

4.1.1. veikt darbus kvalitatīvi, ievērojot šajā līgumā paredzēto termiņu un noteikumus;

4.1.2. darbu izpildes procesā ievērot drošības tehnikas un ugunsdrošības noteikumus, spēkā esošos būvnormatīvus un citus spēkā esošus normatīvus aktus;

4.1.3*.* rakstveidā nekavējoties, bet ne vēlāk kā nākamajā darba dienā informēt Pasūtītāju par visiem apstākļiem, kas atklājušies līguma izpildes procesā un var neparedzēti ietekmēt līguma izpildi;

4.1.4. pēc darbu izpildīšanas nodot darbus Pasūtītājam, parakstot darbu nodošanas-pieņemšanas aktu;

4.1.5. Uzņēmējam nav tiesību uz līguma izpildes termiņa un/vai līgumcenas grozīšanu, ja Uzņēmējs ne vēlāk kā nākamajā darba dienā nav paziņojis Pasūtītājam par apstākļiem, kas var ietekmēt darba kvalitāti, termiņus, līgumcenu un nav veicis nepieciešamās darbības, lai samazinātu zaudējumus vai izvairīties no tiem;

4.1.6. nodrošināt darba aizsardzības pasākumus darbu izpildes laikā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas normatīvajos aktos paredzētās darba drošības instruktāžas;

4.1.7. visiem izmantojamiem darbā materiāliem jābūt sertifikātam, kas apliecina, ka produkcija atbilst drošības un kvalitātes prasībām, saskaņā ar Latvijas Republikas standartiem un normatīviem dokumentiem, nododot katru objektu atbilstības dokumentus ir jāpievieno objekta nodošanas dokumentiem;

4.1.8. Darbu veikšanas laikā nodrošināt kārtību darba vietā. Pēc darbu pabeigšanas uzkopt darba vietu;

4.1.9. ja darbu veikšanas laikā Uzņēmēja darbības vai bezdarbības rezultātā būvkonstrukcijām vai inventāram, kur tiek veikti remontdarbi, radušies bojājumi, Uzņēmējs tos novērš par saviem līdzekļiem vai atlīdzina Pasūtītājam nodarītos materiālos zaudējumus;

4.1.10. darbus ir jāplāno un jāveic tā, lai netiktu traucēts iestādes darbs un tiktu nodrošināta tās darbības nepārtrauktība;

4.1.11. ja Uzņēmējam līguma izpildes gaitā rodas papildus darbi, kurus Uzņēmējs varēja un tam vajadzēja paredzēt pirms līguma parakstīšanas (apsekojot objektu, pieprasot no Pasūtītāja nepieciešamos dokumentus), Uzņēmējs tos veic uz sava rēķina;

4.1.12. nodrošināt izpildīto Darbu 24 (divdesmit četri) mēnešu garantiju no darbu pieņemšanas–nodošanas akta parakstīšanas dienas.

4.1.13. Pēc darbu pabeigšanas, Uzņēmējs nodrošina darbu veikšanas vietas sakopšanu (t.sk. atkritumu/būvgružu izvešanu un utilizāciju).

4.2. Uzņēmējs ir tiesīgs:

4.2.1. neuzsākt šajā līgumā paredzēto darbu izpildi, bet uzsākto darbu procesu pārtraukt, ja Pasūtītājs nav izpildījis kādu no šī līguma nosacījumiem;

4.2.2. vienoties ar Pasūtītāju par darbu izpildes termiņa pagarinājumu, ja pamatotu iemeslu dēļ nav iespējams izpildīt darbus līgumā noteiktā termiņā; par pamatotiem iemesliem tiek uzskatīti visi apstākļi, kuri ir būtiski darbu izpildes procesā, bet par kuru esamību (vai neesamību) Uzņēmējs nebija informēts, parakstot līgumu, vai arī šo apstākļu iestāšanos (vai neiestāšanos) iepriekš nevarēja paredzēt;

4.2.3. Uzņēmējam ir tiesības pretendēt uz darbu apjoma grozīšanu līgumcenas ietvaros.

### Pasūtītāja pienākumi un tiesības

5.1. Pasūtītāja pienākums ir:

5.1.1. savlaicīgi veikt visus līgumā paredzētos maksājumus;

5.1.2. nodot Uzņēmējam darbu izpildes procesam nepieciešamo dokumentāciju;

5.1.3. nodrošināt Uzņēmēja brīvu un netraucētu piekļūšanu darbu izpildes vietai;

5.1.4. nozīmēt pilnvaroto pārstāvi, kurš darbu izpildes procesā pārstāvēs Pasūtītāju, veiks darbu izpildes kontroli un tehnisko uzraudzību;

5.1.5. pieņemt no Uzņēmēja **tikai kvalitatīvi** izpildītos darbus, parakstot darbu nodošanas-pieņemšanas aktu.

5.2. Pasūtītājs ir tiesīgs pieprasīt no Uzņēmēja rakstisku atskaiti par paveiktajiem darbiem, kā arī informāciju par turpmāko darbu izpildes procesa gaitu.

### Darbu nodošanas un pieņemšanas kārtība

6.1. Pēc paredzēto darbu izpildes Uzņēmējs sastāda darbu nodošanas-pieņemšanas aktu, kuru no savas puses parakstītu divos eksemplāros iesniedz Pasūtītājam (pilnvarotai personai). Par darbu nodošanas brīdi tiek uzskatīta diena, kurā Puses parakstījuši darbu nodošanas-pieņemšanas aktu.

6.2. Pasūtītājs darbu nodošanas-pieņemšanas aktu izskata un paraksta 5 (piecu) darba dienu laikā pēc tā saņemšanas. Pēc darbu nodošanas-pieņemšanas akta parakstīšanas Pasūtītājs par to ziņo Uzņēmējam un atdod viņam vienu akta eksemplāru.

6.3. Ja Pasūtītājam ir objektīvi un pamatoti iebildumi par darbu izpildi (darbs ir izpildīts nekvalitatīvi vai nav pabeigts līdz galam), Pasūtītājs līguma 6.2.punktā minētajā termiņā iesniedz Uzņēmējam rakstisku paziņojumu, kurā norādīti darbu pieņemšanas laikā konstatētie defekti. Defekti, ko pieļāvis Uzņēmējs, novēršami par Uzņēmēja līdzekļiem.

6.4. Ja Pasūtītāja iesniegtie iebildumi ir pamatoti, Līgumslēdzējas Puses sastāda aktu par konstatētajiem trūkumiem un defektiem, kā arī vienojas par to novēršanas termiņu un citiem ar to saistītiem jautājumiem. Pēc defektu novēršanas Līgumslēdzējas Puses vadās pēc šajā līguma sadaļā paredzētajiem noteikumiem.

6.5. Ja Pasūtītājs nav parakstījis darbu nodošanas-pieņemšanas aktu un par to nav ziņojis Uzņēmējam līguma 6.2. punktā noteiktajā termiņā vai arī šajā termiņā nav iesnieguši Uzņēmējam iebildumus (līguma 6.3. punkts), uzskatāms, ka darbu nodošanas-pieņemšanas akts parakstīts un Pasūtītājs izpildītos darbus bez iebildumiem pieņēmis.

### 7. Līgumslēdzēju pušu atbildība

7.1. Līgumslēdzējas puses atbild viena otrai par katru zaudējumu, kas radies viņu vai līguma izpildes nodrošināšanai piesaistīto personu apzinātas darbības, bezdarbības vai neuzmanības dēļ.

7.2. Darbu izpildes termiņa neievērošanas gadījumā Uzņēmējs maksā Pasūtītājam līgumsodu 0,5% (nulle komats piecu procentu) apmērā no līguma 2.1.punktā minētās kopējās līgumcenas par katru kavējuma dienu, bet ne vairāk par 10% no līguma 2.1.punkta noteiktās kopējās līgumcenas.

7.3. Jebkura maksājuma, kas izriet no šī līguma, samaksas kavējuma gadījumā Pasūtītājs maksā līgumsodu 0.1% (nulle komats viena procenta) apmērā no neapmaksātās summas par katru kavējuma dienu, bet ne vairāk par 10% no līguma 2.1.punkta noteiktās kopējās līgumcenas.

### 8.Garantijas

8.1. Uzņēmēja izpildīto darbu garantijas laiks ir 2 (divi) gadi, skaitot no darbu nodošanas-pieņemšanas akta parakstīšanas brīža. Ja šajā termiņā atklājušies defekti vai citi trūkumi, kas radušies Uzņēmēja vainas dēļ, viņš nevilcinoties, termiņu saskaņojot ar Pasūtītājiem, ar saviem spēkiem un par saviem līdzekļiem tos novērš.

8.2. Līguma 8.1.punkta noteikumi neattiecas uz gadījumiem, kuri iestājušies no Uzņēmēja neatkarīgu iemeslu dēļ.

8.3. Ja Līgumslēdzējām Pusēm rodas domstarpības par defektu vai citu trūkumu rašanās iemesliem, tiek pieaicināts neatkarīgs eksperts, kura slēdziens ir galīgs. Izdevumus par eksperta pieaicināšanu sedz Līgumslēdzēja Puse, kuras vainas dēļ defekts ir radies.

**9.Nepārvarama vara**

9.1.Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streiku, kas traucē izpildīt šo līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo līgumu. Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.2.Ja iestājas nepārvaramas varas apstākļi, Pusēm ir pienākums nekavējoties mutiski informēt Līguma 11.punktā rekvizītos norādīto otras Puses atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otrai Pusei. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.

9.3.Puses var vienpusēji izbeigt šo Līgumu, ja nepārvaramas varas apstākļi turpinās ilgāk par vienu nedēļu. Šajā gadījumā neviena no Pusēm nav tiesīga prasīt tādējādi, radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem Darbiem.

9.4.Nepārvaramas varas apstākļiem beidzoties, Pusei, kura pirmā konstatēja minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.

### 10. Noslēguma noteikumi

10.1. Šī līguma noslēgšanas pamatā ir Līgumslēdzēju Pušu vēlēšanās abpusēji sadarboties un izrādīt pretimnākšanu jautājumos, kas nav atrunāti šajā līgumā.

10.2. Šī līguma noteikumi ir saistoši kā Līgumslēdzējām Pusēm, tā arī viņu mantiniekiem un tiesību un saistību tālāk pārņēmējiem.

10.3. Visas domstarpības, kas rodas izpildot šo līgumu, Līgumslēdzējas Puses risina lab­prā­tīgu pārrunu ceļā. Ja vienošanās šādā veidā netiek panākta trīs nedēļu laikā, tad strīdi var tikt risināti Latvijas Republikas tiesā.

10.4. Grozījumus šajā līgumā var izdarīt, Līgumslēdzējām Pusēm par tiem rakstiski vieno­joties. Šādā gadījumā rakstiskā vienošanās tiek pievienota šim līgumam, un tā kļūst par šī līguma neatņemamu sastāvdaļu.

10.5. Šis līgums sastādīts un parakstīts latviešu valodā divos eksemplāros ‑ pa vienam eksemplāram katrai Līgumslēdzējai Pusei. Abiem līguma eksemplāriem ir vienāds juridisks spēks.

10.6. Šis līgums stājas spēkā ar tā parakstīšanas brīdi un ir spēkā, līdz puses pilnībā izpildīs savas saistības.

### 11. Līgumslēdzēju pušu rekvizīti un paraksti

|  |  |  |
| --- | --- | --- |
| **PASŪTĪTĀJi** |  | **UZŅĒMĒJS** |
| **AS “Daugavpils satiksme”** |  | **SIA "\_\_\_\_\_\_\_\_\_\_\_\_\_\_\_\_\_\_"** |
| Reģ. Nr. 41503002269 |  | Reģ.Nr. \_\_\_\_\_\_\_\_\_\_\_\_\_\_\_\_\_\_ |
|  |  |  |

Valdes loceklis \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S.Blagoveščenskis \_\_\_\_\_\_\_\_\_\_\_\_\_\_\_\_\_\_\_\_\_\_